**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Nadlimitná zákazka - verejná súťaž podľa § 66 ods. 7 druhej vety zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške **29 000 000,00** - EUR.

**Názov zákazky: Mestská autobusová doprava II**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | .............................................  Ing. Miroslava Zrebná, odbor dopravy  .............................................  Ing. Maroš Škoda, vedúci odboru dopravy |
|  |  |
| Za súlad súťažných podkladov so ZoVO: |  |
|  | .............................................  JUDr. Radoslav Bazala, odbor verejného obstarávania  ............................................. Mgr. Marek Motyka, vedúci odboru verejného obstarávania |
| Schválil: | ..............................................  JUDr. Peter Bročka, LL.M.  primátor mesta |
|  |  |

OBSAH

[A. Podmienky súťaže 3](#_Toc56587605)

[Komunikácia 3](#_Toc56587606)

[1. Komunikácia medzi verejným obstarávateľom a záujemcami/uchádzačmi 3](#_Toc56587607)

[Predkladanie ponuky a jej obsah 4](#_Toc56587608)

[2. Predkladanie ponuky 4](#_Toc56587609)

[3. Obsah ponuky 5](#_Toc56587610)

[4. Zábezpeka 6](#_Toc56587611)

[Otváranie a vyhodnocovanie ponúk 7](#_Toc56587612)

[5. Otváranie ponúk 7](#_Toc56587613)

[6. Vyhodnotenie splnenia podmienok účasti a vyhodnocovanie ponúk 7](#_Toc56587614)

[Ukončenie súťaže 7](#_Toc56587615)

[7. Informácia o výsledku vyhodnotenia ponúk 7](#_Toc56587616)

[8. Súčinnosť úspešného uchádzača potrebná na uzavretie zmluvy/rámcovej dohody 7](#_Toc56587617)

[9. Uzavretie zmluvy/ rámcovej dohody 8](#_Toc56587618)

[Ostatné 8](#_Toc56587619)

[10. Zdroj finančných prostriedkov 8](#_Toc56587620)

[11. Skupina dodávateľov 8](#_Toc56587621)

[12. Variantné riešenie 8](#_Toc56587622)

[B. Návrh zmluvy 9](#_Toc56587623)

[C. Opis predmetu zákazky 10](#_Toc56587624)

[1. Názov predmetu zákazky 10](#_Toc56587625)

[2. Opis predmetu zákazky 10](#_Toc56587626)

[D. Kritériá na vyhodnotenie ponúk a spôsob ich uplatnenia 11](#_Toc56587627)

[1. Kritériá na vyhodnotenie ponúk 11](#_Toc56587628)

[1.1. Ponuky sa v súlade s § 44 ods. 3 písm. c) ZVO a pravidlami uvedenými nižšie v tejto časti súťažných podkladov vyhodnocujú na základe najnižšej ceny. 11](#_Toc56587629)

[1.2. Kritériom na vyhodnotenie ponúk v rámci tohto postupu verejného obstarávania je nákladová cena za predmet zákazky v EUR s DPH - za roky 2021 až 2031, tak ako je uvedené v príslušnom riadku návrhu na plnenie kritérií podľa časti E súťažných podkladov. 11](#_Toc56587630)

[1.3. Nákladovú cenu za predmet zákazky v EUR s DPH - za roky 2021 až 2031 uchádzač vypočíta v súlade s návrhom na plnenie kritérií podľa časti E súťažných podkladov. 11](#_Toc56587631)

[1.4. Výslednú sumu uchádzač zaokrúhli na 2 (dve) desatinné miesta podľa matematických pravidiel. 11](#_Toc56587632)

[2. Spôsob uplatnenia kritérií 11](#_Toc56587633)

[E. Návrh na plnenie kritérií 12](#_Toc56587634)

[F. Súhlas uchádzača s obsahom návrhu zmluvy 13](#_Toc56587635)

[G. Podiel zákazky zadávaný subdodávateľom 14](#_Toc56587636)

[H. Prílohy k súťažným podkladom 16](#_Toc56587637)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
       1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
       2. Komunikácia sa medzi verejným obstarávateľom a záujemcami/uchádzačmi uskutočňuje   
          v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených   
          v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
       3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
       4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek hospodársky subjekt prostredníctvom komunikačného rozhrania systému JOSEPHINE požiadať o vysvetlenie. Za včas doručenú požiadavku o vysvetlenie súťažných podkladov sa považuje požiadavka doručená verejnému obstarávateľovi najneskôr 10 dní pred uplynutím lehoty na predkladanie ponúk. Po tejto lehote nezaniká právo požiadať o vysvetlenie súťažných podkladov, ale verejný obstarávateľ negarantuje doručenie vysvetlenia v lehote určenej ZVO.
      6. Verejný obstarávateľ poskytuje vysvetlenie informácií potrebných na vypracovanie ponuky na preukázanie splnenia podmienok účasti všetkým záujemcom, ktorí sú mu známi, prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.
      7. Verejný obstarávateľ umožňuje neobmedzený a priamy prístup elektronickými prostriedkami   
         k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      8. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
      9. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk, ktorá je uvedená v oznámení o vyhlásení verejného obstarávania. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
       5. Ak ponuka obsahuje dôverné informácie, uchádzač ich v ponuke viditeľne označí.
       6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
       7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       8. Ponuka uchádzača predložená po uplynutí lehoty na predkladanie ponúk sa elektronicky neotvorí.
       9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       10. **Uchádzači sú svojou ponukou viazaní do uplynutia lehoty viazanosti ponúk, ktorá je uvedená v oznámení o vyhlásení verejného obstarávania.**
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Ponuka musí obsahovať:

1. Uchádzač predloží doklady/dokumenty preukazujúce splnenie podmienok účasti určených verejným obstarávateľom v oznámení o vyhlásení verejného obstarávania, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED). Prípadný zápis uchádzača v zozname hospodárskych subjektov vedený Úradom pre verejné obstarávanie overí verejný obstarávateľ v súlade s § 152 ods. 4 ZVO.
2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE podľa bodu 2.4. a 2.6. týchto súťažných podkladov, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritérií predkladaného v súlade s prvou vetou tohto bodu.
4. Preukázanie splnenia požiadaviek na predmet zákazky uvedením informácií ako uchádzač zabezpečí poskytovanie služby (uvedie sa osobitne v rozsahu max. 20 normostrán), t. j. informácie týkajúce sa:

technickej základne potrebnej pre plnenie zmluvy (odstavisko autobusov, administratívne priestory, iné priestory potrebné pre plnenie zmluvy, lokalizácia týchto priestorov, ich veľkosť, uvedenie, či je základňa už vybudovaná alebo sa plánuje vybudovať a pod.),

servisu autobusov (uvedie sa, či tieto práce uchádzač vykonáva prostredníctvom svojich kapacít alebo prostredníctvom subdodávateľov, miestom ich servisných priestorov),

softvérového vybavenia (uvedie sa akým softvérom budú vybavené autobusy, ako je zabezpečené sledovanie trás autobusov, aké uchádzač použije palubné jednotky, ktoré budú komunikovať s radičmi cestnej signalizácie),

štruktúry zamestnancov potrebných na plnenie zmluvy – uvedie jednotlivé profesie, počet zamestnancov, druh pracovného pomeru.

1. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú plnú moc.
2. V prípade skupiny dodávateľov uchádzač predloží vystavenú plnú moc pre jedného   
   z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
3. Ak uchádzač predkladal ponuku spolu so všetkými požadovanými dokladmi v predchádzajúcej súťaži s rovnakým predmetom zákazky, vyhlásenej dňa 14.07.2020 v európskom vestníku pod č. 2020/S 134-329892 a vo vestníku verejného obstarávania pod č. 25265-MSS, ktoré sú stále aktuálne a platné, nemusí ich predkladať znova. Bude postačujúce, ak len písomne vyhlási, že doklady predložené vo vyššie uvedenej predošlej súťaži sú stále platné a aktuálne; bod 3.1.2 súťažných podkladov týmto nie je dotknutý, t. j. súhlas s návrhom zmluvy je potrebné predložiť nanovo.
4. **V prípade využitia subdodávateľov:**

3.1.8.1uchádzač uvedenie podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok podľa vzoru uvedeného v časti G. týchto súťažných podkladov

3.1.8.2 predloží doklady a dokumenty podľa § 41 ods. 1 písm. b) ZVO za každého v ponuke uvedeného subdodávateľa.

* + - 1. Dokumenty podľa bodu 3.1. vložené do systému JOSEPHINE musia byť podpísané uchádzačom a predložené vo formáte PDF. V prípade dokladov/dokumentov na preukázanie splnenia podmienok účasti (bod 3.1.1) sa podpisujú tie doklady/dokumenty, ktoré to vyžadujú (napríklad jednotný európsky dokument, čestné vyhlásenia).
      2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.
      3. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu).   
         Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene   
         a doplnení niektorých zákonov (zákon o e-Governmente) v platnom znení, resp. elektronické dokumenty podpísané kvalifikovaným elektronickým podpisom a opatrené časovou pečiatkou.
      4. Verejný obstarávateľ má prístup k dokladom podľa § 32 ods. 2 písm. b), c) a e) ZVO prostredníctvom webového portálu oversi.sk; tento doklad nie je potrebné predkladať, ak ide o uchádzača, o ktorom sú tieto informácie dostupné z predmetného portálu. V prípade, že z technických príčin nebude môcť verejný obstarávateľ uvedené doklady získať, je oprávnený ich od uchádzača dožiadať.
    1. Zábezpeka
       1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
       1. Otváranie ponúk sa uskutoční elektronicky prostredníctvom systému JOSEPHINE v mieste a čase uvedenom v oznámení o vyhlásení verejného obstarávania.
       2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
       3. Otvárania ponúk sa môže zúčastniť uchádzač, ktorý predložil ponuku v lehote na predkladanie ponúk. Fyzická osoba konajúca za uchádzača sa preukáže preukazom totožnosti a kópiou dokladu o oprávnení podnikať; ak ide o splnomocnenca uchádzača, tak aj s potrebným splnomocnením na zastupovanie.
       4. Na otváraní ponúk budú zverejnené informácie podľa § 52 ods. 2 ZVO.
    2. Vyhodnotenie splnenia podmienok účasti a vyhodnocovanie ponúk
       1. Pri tejto verejnej súťaži verejný obstarávateľ postupuje podľa § 66 ods. 7 druhá veta ZVO,   
          t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
       2. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40,   
          § 53).

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy/rámcovej dohody
       1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
       2. Verejný obstarávateľ vyžaduje, aby úspešný uchádzač najneskôr v čase uzavretia zmluvy aktualizoval zoznam subdodávateľov predložený v ponuke tak, aby tento obsahoval všetkých známych subdodávateľov v čase uzatvárania zmluvy a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
       3. Verejný obstarávateľ v súlade s § 11 ZVO neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
    3. Uzavretie zmluvy/ rámcovej dohody
       1. Výsledkom postupu verejného obstarávania bude uzavretie zmluvy s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
       2. Podrobné vymedzenie zmluvných podmienok poskytovania požadovaného predmetu zákazky je vyjadrené vo forme návrhu zmluvy, ktorý je uvedený v časti B. týchto súťažných podkladov.
       3. Verejný obstarávateľ môže uzavrieť zmluvu s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z vlastných prostriedkov verejného obstarávateľa.
       2. Platobné podmienky sú uvedené v návrhu zmluvy v časti B.  týchto súťažných podkladov.
    2. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu   
          v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy požaduje, aby účastníci tejto skupiny uzavreli medzi sebou dohodou o združení   
          podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy.
    3. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.

# Návrh zmluvy

Návrh Zmluvy o službách vo verejnom záujme vo vnútroštátnej pravidelnej mestskej autobusovej doprave na území mesta Trnava (vrátane jej príloh), ktorý je neoddeliteľnou súčasťou týchto súťažných podkladov, tvorí z dôvodu väčšej prehľadnosti osobitný dokument zverejnený samostatne.

# Opis predmetu zákazky

* + 1. Názov predmetu zákazky

Mestská autobusová doprava

* + 1. Opis predmetu zákazky
       1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet: 60112000-6 Služby verejnej cestnej dopravy

Doplňujúce predmety: 60100000-9 Služby cestnej dopravy

* + - 1. **Opis predmetu zákazky**

Predmetom zákazky je poskytovanie služby mestskej autobusovej dopravy v meste Trnava v rozsahu a podľa požiadaviek verejného obstarávateľa v týchto súťažných podkladoch. Predmetom služby je zabezpečiť verejnosti bezpečné, efektívne a kvalitné dopravné služby na území Mesta Trnava formou mestskej autobusovej dopravy (ďalej aj ako "MAD“) za určené základné cestovné podľa potrieb dopravnej obslužnosti predmetného územia a pri zohľadnení sociálnych a environmentálnych faktorov.

Verejné obstarávanie dopravcu je realizované na 10 rokov – na obdobie od 01.04.2021 do 31.03.2031.

Predpokladaný počet vzkm v jednom kalendárnom roku je 1 050 000 vzkm, t. j. počas platnosti a účinnosti zmluvy je to 10 500 000 vzkm.

Výška cestovného v mestskej hromadnej doprave je daná tarifou a odsúhlasená verejným obstarávateľom. Verejný obstarávateľ pre ilustráciu dopravnej situácie predkladá v prílohách týchto súťažných podkladov cestovný poriadok a cenový výmer.

Verejný obstarávateľ požaduje zabezpečenie služieb MAD prostredníctvom minimálne 34 ks autobusov, a zároveň musí Dopravca zabezpečiť 7 % (sedem percentný) podiel záložných vozidiel z minimálneho počtu vozidiel.

Dopravca je po uplynutí 18 (osemnástich) kalendárnych mesiacov nasledujúcich po nadobudnutí účinnosti Zmluvy zabezpečovať MAD autobusmi, ktorých priemerný vek (všetkých autobusov) nesmie presiahnuť 10 (desať) rokov počítaných odo dňa výroby jednotlivých autobusov, pričom maximálny vek jednotlivého vozidla nesmie presiahnuť 16 (šestnásť) rokov od jeho výroby.

# Kritériá na vyhodnotenie ponúk a spôsob ich uplatnenia

* + 1. Kritériá na vyhodnotenie ponúk
  1. Ponuky sa v súlade s § 44 ods. 3 písm. c) ZVO a pravidlami uvedenými nižšie v tejto časti súťažných podkladov vyhodnocujú na základe najnižšej ceny.
  2. Kritériom na vyhodnotenie ponúk v rámci tohto postupu verejného obstarávania je nákladová cena za predmet zákazky v EUR s DPH - za roky 2021 až 2031, tak ako je uvedené v príslušnom riadku návrhu na plnenie kritérií podľa časti E súťažných podkladov.
  3. Nákladovú cenu za predmet zákazky v EUR s DPH - za roky 2021 až 2031 uchádzač vypočíta v súlade s návrhom na plnenie kritérií podľa časti E súťažných podkladov.
  4. Výslednú sumu uchádzač zaokrúhli na 2 (dve) desatinné miesta podľa matematických pravidiel.

1. Zoznam ekonomicky oprávnených nákladov je uvedený v prílohe č. 1 k Zmluve. Uchádzač je oprávnený položky nákladov zaradené do bodov 1. až 6., 8., 10. rozčleniť na podrobnejšie nákladové položky, podľa potreby. Dopravca berie na vedomie, že za ekonomicky oprávnené náklady (EON) sa považujú náklady, ktoré je možné zaradiť medzi nákladové položky uvedené v Prílohe č. 1 - Zoznam ekonomicky oprávnených nákladov.
2. Výška Primeraného zisku je konštantná a nie je možné ju upravovať.
3. Verejný obstarávateľ upozorňuje uchádzača, že výška všetkých nákladových položiek uvedených v Návrhu na plnenie kritérií bude v prípade jeho úspešnosti v realizovanom verejnom obstarávaní uvedená v prílohe č. 2 Maximálne ekonomicky oprávnené náklady a v prílohe č. 4 Krycí list k Zmluve (t. j. pojmy „Ekonomicky oprávnené náklady“, „Maximálne ekonomicky oprávnené náklady“ a „Predpokladané ekonomicky oprávnené náklady“ je potrebné pre účely tohto verejného obstarávania a následného uzavretia Zmluvy – pre prvý rok trvania Zmluvy vykladať ako totožné).
   * 1. Spôsob uplatnenia kritérií
        1. Ako prvá v poradí bude označená ponuka s najnižšou nákladovou cenou za predmet zákazky v EUR s DPH - za roky 2021 až 2031 určenou spôsobom uvedeným v bode 1. tejto časti Súťažných podkladov. Poradie ostatných ponúk sa stanoví obdobne.
        2. Úspešným uchádzačom sa, za predpokladu splnenia podmienok účasti a požiadaviek verejného obstarávateľa na predmet zákazky, stane ten uchádzač, ktorého ponuka sa v súlade s predchádzajúcim bodom a s bodom 6.1 týchto súťažných podkladov umiestni na prvom mieste v poradí.

# Návrh na plnenie kritérií

Návrh na plnenie kritérií, ktorý je neoddeliteľnou súčasťou týchto súťažných podkladov, tvorí osobitný dokument vo formáte xls, a z dôvodu väčšej prehľadnosti je zverejnený samostatne.

# Súhlas uchádzača s obsahom návrhu zmluvy

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu Zmluvy o službách vo verejnom záujme vo vnútroštátnej pravidelnej mestskej autobusovej doprave na území mesta Trnava (vrátane jej príloh) podľa časti B. súťažných podkladov k nadlimitnej zákazke s názvom: **„Mestská autobusová doprava II“**.

V ..............................., dňa ...............................

..................................................................

podpis osoby oprávnenej konať za uchádzača

# Podiel zákazky zadávaný subdodávateľom

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Zabezpečenie plnenia predmetu zákazky s názvom **„Mestská autobusová doprava II“** budem vykonávať prostredníctvom týchto subdodávateľov:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %

Opis predmetu subdodávky – čo konkrétne bude predmetom subdodávky

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %

Opis predmetu subdodávky – čo konkrétne bude predmetom subdodávky y

(doplniť podľa potreby)

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 20xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis osoby oprávnenej konať za uchádzača

# Prílohy k súťažným podkladom

Cestovný poriadok platný v roku 2020